ઘડિયાળ બદલવાની જરૂર છે; કેમ કે માર્કેટમાં મળતી એકથી એક ચડિયાતી ઘડિયાળ આપણું મન મોહી વિના નહીં રહે. દાદરમાં ઘડિયાળની દુકાન ધરાવતા આશિષ કામદાર કહે છે, ‘અત્યારે ઘણી નવી-નવી વરાઇટીઓ માર્કેટમાં જોવા મળે છે. પહેલાં નાના સર્કલ કરેલી ઘડિયાળો મળતી, બહુ-બહુ તો ઓવલ અથવા ચોરસ શેપમાં જોવા મળતી, પણ હવે તમને એવા વિવિધ શેપમાં ઘડિયાળો જોવા મળે છે જેનાથી તમે આકર્ષાયા વિના ન રહો. સાદી-સિમ્પલ ઘડિયાળ કરતાં આ ફૅન્સી ઘડિયાળ તમારા ઘરની દીવાલોને સૉફિસ્ટિકેટેડ અને ક્લાસિક લુક આપે છે. તમને ફૅન્સીમાં મૉડર્ન લુકથી લઈને રેટ્રો લુક સુધીની ઘડિયાળો જોવા મળે છે જેમાં ક્રિસ્ટલ, ઍન્ટિક, મ્યુઝિકલ કે વુડન ઘડિયાળ વધારે પસંદ કરે છે. એ સિવાય નાનાં બાળકોના રૂમ માટેની ઘડિયાળોમાં પણ ઘણી વરાઇટી છે જેમાં ઍનિમલ કે પછી ફૉરેસ્ટના પિક્ચરવાળી ઘડિયાળ પસંદ કરે છે.’